**Конспект за провеждане на изпит по**

Административно право

**I. Обща информация**

|  |  |
| --- | --- |
| Специалност | Право |
| Форма на обучение | Задочна |
| Вид на дисциплината | Задължителна |
| Водещ преподавател | Доц. д-р Богдан Йорданов |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | - |

**II. Тематично съдържание на учебния курс**

1.Понятие за изпълнителна дейност. Осъществяване на изпълнителната дейност от органи на изпълнителната власт и други правни субекти (съсловни организации и др.)

2.Предмет, метод, система и източници на административното право.

3.Административноправни норми и административни правоотношения. Понятие за административен договор.

4.Административноправен статут на физическите лица. Български граждани и чужденци.

5.Административноправен статут на юридическите лица.

6.Органи на изпълнителната власт- понятие, видове.

7.Централни органи на изпълнителната власт.

8.Административно-териториално устройство на България.

9.Териториални органи на изпълнителната власт. Местно самоуправление.

10.Държавна служба. Конфликт на интереси и противодействие на корупцията.

11.Понятие за административен акт.

12.Видове административни актове. Действие на административните актове.

13.Условия за законосъобразност на административните актове- компетентност.

14.Условия за законосъобразност на административните актове-материална законосъобразност и съответствие с целта на закона.

15.Условия за законосъобразност на административните актове- форма и спазване на производствените правила.

16.Недействителност на административните актове – понятие и видове.

17.Материалноправна уредба на отговорността на държавата и общините за вреди от незаконосъобразни актове, действия и бездействия на администрацията. Отговорност при незаконосъобразни нормативни административни актове, действия и бездействия.

18.Способи за обезпечаване на законосъобразност и правилност в изпълнителната дейност.

19.Административен контрол – понятие и видове. Вътрешноведомствен и външноведомствен контрол.

20.Специализиран административен контрол.

21.Правораздавателен контрол върху администрацията. Системи на административно правораздаване. Прокурорски надзор върху администрацията.

22.Контрол на представителните органи. Правомощия на Омбудсмана и обществен посредник в сферата на изпълнителната дейност.

23.Проявления на участието на гражданското общество в изпълнителната дейност. Достъп до обществена информация.

24.Административна принуда - понятие, видове. Принудителни административни мерки.

25.Административнонаказателна отговорност – понятие, приложно поле, съотношение с другите видове отговорност.

26.Административно нарушение. Административнонаказателно отговорни лица.

27.Административно наказание - понятие, видове. Имуществена санкция.

28.Съотношение между българското и европейското административно право. Значение на практиката на съда на ЕС. Препоръки на Съвета на министрите на Съвета на Европа.

СПЕЦИАЛНА ЧАСТ

1.Административноправен режим на земеделската и горската земя

2.Административноправен режим на защита на околната среда.

3.Управление на транспорта и пътищата.

4.Управление на съобщенията.

5.Управление на образованието.

6.Управление и устройство на териториите.

7.Управление на здравеопазването.

8.Управление на културата, спорта и туризма.

9.Управление в областта на обществения ред.

10.Управление в областта на отбраната и националната сигурност.

11.Управление в областта на правораздаването.

12.Управление в областта на външните отношения.

13.Управление в областта на енергетиката.

14.Административноправна уредба на публично-частното партньорство.

15.Административноправна уредба на обществени поръчки и концесиите.

16.Защитата на конкуренцията и потребителя. Държавна помощ.

**III. Материали за самостоятелна подготовка**

Основни:

1. Лазаров, К., Административно право, С., Фенея, 2000 г. или 2011 г. или Лазаров, К. Административно право и Административен процес, Фенея, 2003 г.

2. Дерменджиев, И., Костов, Д., Хрусанов, Д., Административно право на Република България, Обща част, С., Сиби, 2012 г., пето преработено и допълнено издание.

3. Сивков, Цв., Административно наказване, С., Софи-Р, 1998 г.

4. Цветан Сивков, Дарина Зиновиева, Георги Димитров, Емилия Панайотова, Райна Николова, Светла Янкулова, Галина Чернева, Капка Милчева. Административно право. Специална част. Сиби, 2015.

Допълнителни:

1. Зиновиева, Д. – Компетентност на административните органи, Ciela, 2000

2. Лазаров, К., Изисквания за законосъобразност на административните актове, С., Фенея, 1999 г.

3. Лазаров, К., Недействителност на административните актове, С., Фенея, 2002 г., четвърто преработено и допълнено издани

4. Лазаров, К., Обвързана компетентност и оперативна самостоятелност, С., Фенея, 2000 г.

5. Лазаров, К., Принудителни административни мерки, С., 1981 г.

6. Балтаджиева, Р. и Тодоров, И. - Взаимодействие между европейското и българското административно право, Ciela, 2012

7. Пехливанов, К. Независимите административни органи при парламентарното управление, Ciela, 2016.

8. Къндева, Ем. и Йорданов, Б. – Правен режим на държавната служба, Ciela, 2002

9. Йорданов, Б. „Държавния служител теоретични концепции, законодателство, съдебна практика“ Сиела, 2005г

Горанова, Ил., Христова, Н., Митрева П., Административно право. Обща част. Учебно помагало. УНСС, 2016 г.

10. Димитров, Д., Административно право, Обща част., Ciela, 2006.

11. Сивков, Цв., Основи на устройството на територията, курс лекции, С., Софи-Р, 2008 г.

12. Панайотова, Е., Достъп до обществена информация, С., Сиби, 2008 г.

**IV. Изпитване и оценяване**

**1. Текущо оценяване**

На студентите се поставят задачи под формата на тематични казуси за изпълнение, както по време на семинарните занятия, така и за самостоятелна подготовка. Текущите оценки, които се поставят върху изпълнените тематични казуси, се взимат под внимание от страна на титуляра на дисциплината при формиране на крайната оценка получена от студента при явяването му на изпит по дисциплината: „Административно право“. Оценката се формира по следния начин: 80% се формират въз основа на показаните знания от страна на студента при провеждане на писменият изпит, 20% се формират от оценките поставени по време на семинарните занятия.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Изпита е писмен. Студентите трябва да развият два самостоятелни въпроса от съответните дялове на конспекта.

**4. Критерии за оценяване**

За успешното полагане на изпита е необходимо, студентите да са развили писмен отговор и по двата поставени въпроса. Въпросите обхващат различните дялове от дисциплината и в този смисъл развиването само на един от тях, води до презумцията за непознаване на цял дял от дисциплината и не може да формира крайна оценка за успешно полагане на изпита. Задължително условие е, изложението да е конкретно по зададената тема, а развиването на поставените въпроси да се придържа към основата на преподадения по време на лекционният курс материал. Преподавателят си запазва правото да зададе допълнителни въпроси на студента, за формиране на крайната оценка.

**5. Особени изисквания**

1.Миниум 50 % присъствия на семинарните занятия, както и изпълнение на задачите от задължителното текущо оценяване

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.